FAM. I, SECT. V. 293 



Mas lchneum. ammonii propius accedit ad marem 

 raptorii; femina colore antennarum cum femina 

 raptorii congruit, crassitie earum autem discrepat 

 et Ichn. extensorio adpropinquat. Ichn. termi- 

 natorius differt a stramentario non nisi incisura 

 nigra aut fusca inter segmenta 2 et 3, nota 

 distinctiva vix sufficiente ; a cerinthio autem non 

 nisi antennis paulo crassioribus, cum in aliis spe- 

 ciebus, v. c. in extensorio et raptorio, antennae 

 ratione crassitudinis variabiles sint. In museo 

 Hoffmannseggiano Ichn. terminatorius cum femi- 

 nis extensorii conjunctus erat. Ichneumon caeda- 

 tor forsan nil aliud est nisi varietas raplorii. Ichn. 

 raptorius et gracilicornis non nisi colore pedum 

 posticorum differre videntur, sed hoc quoque 

 quaedam raptorii varietates cum gracilicorni con- 

 gruunt; amboautem, ob antennas graciliores, in- 

 dividuis quibusdam extensorii confines sunt, licet 

 varietati secundae raptorii antennae crassiores ad- 

 huc sint, quam in Ichneumone confusorio ; eadem- 

 que varietas colore pedum quoque a reliquis 

 raptorii individuis se distinguit. In museo Hoff- 

 mannseggiano etiam hic Ichn. raptorius cum ex- 

 tensorio conjunctus erat. Ichn. melanobatus non 

 nisi magnitudine et pedum colore ab extensorio 

 differt. 



Ad haec conferas quae in notis ad Ichn. moli- 

 torium, extensorium et raptorium jamjam pro- 

 tuli. — Suspicor, omnes has species sub Ichn. ex- 

 tensorio et raptorio auctorum plurimorum latere. 



